7.6.2023
DA
Den Europæiske Unions Tidende
C 199/17
Kødets pH-værdi (målt på M. longissimus dorsi) ligger inden for den normale kvalitet for svinekød (pH1 > 6,0 og pH2 mellem 5,5 og 6,1) med en kødfarve på CIE L* < 50 og CIE a* > 15. »Meso turopoljske svinje« har en mørkere og mere rødlig farve, en mere kompakt muskeltekstur og mindre overflade­ sekretion end svinekød fra standardproduktion.
Det har en naturligt højere fedtophobningsgrad, især i underhudsfedtet og mellem musklerne.
Det afkølede fedtvæv er fast og har en skinnende hvid farve.
Ved indtagelse har det tilberedte kød en elastisk, saftig konsistens, en fyldig smag og en særlig aroma, der stammer fra kødets afsmeltede fedt.
3.3.
Foder (kun for animalske produkter) og råvarer (kun for forarbejdede produkter) I diegivningsperioden, dvs. fra en alder på tre uger til ca. ti dage efter fravænningen, kan smågrise fodres med en færdigfremstillet foderblanding til pattegrise med mindst 18 % råprotein og med mindst 16 % råprotein, indtil opfedningen påbegyndes.
Efter fravænningen og indtil opfedningen starter, kan foderblandinger, der er produceret på bedriften, også anvendes som foder til smågrise, forudsat at mindst 70 % heraf består af korn (majs, byg, hvede, triticale) med et protein- og vitamintilskud, der er nødvendigt for en afbalanceret kost.
Smågrise fodres med mel, og de skal til enhver tid have adgang til frisk drikkevand.
Under opdræt skal smågrise have adgang til grovfoder.
Opfedningen begynder i 4-6 måneders alderen.
Under opfedningen fodres grisene med en blanding af græs og andre naturlige fødekilder, der findes lokalt (urter, træfrugter, vilde frugter, rødder, rodknolde, svampe, insekter, orm, snegle, skaller osv.), som de finder ved græsning og gravning i jorden, med et dagligt fodertilskud som supplement til opfedningen.
Mindst 75 % af det koncentrerede tilskud skal bestå af korn med et tilskud af proteiner, vitaminer og mineraler, som er nødvendigt for en afbalanceret kost (mindst 12 % råprotein).
Det maksimale daglige indtag af sådant foder er begrænset til 2 % af dyrets levende vægt eller undtagelsesvis op til 3 % i tilfælde af naturkatastrofer (tørke, oversvømmelser, haglskader osv.), når græsning ikke er mulig.
Slagtesvinene skal have adgang til et tilskud af grovfoder, dvs. frisk og tørret lucerne, blandinger af kløver/græs, ensilagefoder, græskar, majroer, kål, kartofler, nælder, frugt og grøntsager, hvedeklid og roeaffald.
Alt foder, undtagen foder, der på grund af lokale begrænsninger ikke kan produceres i en tilstrækkelig mængde (protein, mineraler og vitamintilskud), eller som ikke kan skaffes lokalt på grund af naturkatastrofer, skal komme fra det geografiske produktionsområde.
I tilfælde af naturkatastrofer (tørke, oversvømmelser, haglskader), der forhindrer produktion af det nødvendige foder i det afgrænsede område, kan den samme type foder undtagelsesvis komme fra andre områder, for hvilke ejeren skal fremlægge dokumentation.
Den maksimale mængde foder, der må komme fra områder uden for det geografiske område, der er nævnt i punkt 4, må ikke overstige 50 % af tørstoffet på årsbasis [...]
3.4.
Specifikke etaper af produktionen, som skal finde sted i det afgrænsede geografiske område Alle etaper af produktionen af »Meso turopoljske svinje«, herunder faring og opdræt, opfedning og slagtning af svinene, skal finde sted i det geografiske område, der er nævnt i punkt 4.
Undtagelsesvis kan avlsdyr komme fra områder uden for det afgrænsede område, hvis der er berettigede zootekniske krav (f.eks. tilførsel af nyt blod).
Alle registrerede eller godkendte virksomheder, der indgår i produktionskæden for »Meso turopoljske svinje« (bedrifter og slagterier), skal være beliggende i det afgrænsede geografiske område.
3.5.
Særlige regler for udskæring, rivning eller emballering osv. af det produkt, som betegnelsen henviser til »Meso turopoljske svinje« kan sælges som kølet (fersk) eller frosset kød i stykker eller skåret i skiver, i løs vægt eller emballeret.